कर्नल राठौड़ ने महिला पर्वतारोही दल को मनीरंग अभियान पर भेजने के लिए भारतीय पर्वतारोहण फांउडेशन के प्रयासों की सराहना की। उन्होंने कहा कि इससे समाज में यह संदेश गया है कि यदि अवसर दिए जाएं तो लड़कियां भी चुनौतियों का सामना कर अपनी पहचान बना सकती हैं। उन्होंने कहा कि‍ यह इस बात का भी संकेत है कि बच्चों को यह फैसला लेने का मौका दिया जाना चाहिए कि आखिर वह भविष्य में क्या करना चाहते हैं।